title: Provedbena uredba Komisije (EU) 2021/547 оd 29. ožujka 2021. o izmjeni Provedbene uredbe (EU) 2019/1715 u pogledu postupaka za uspostavu i uporabu sustavâ ADIS i EUROPHYT, izdavanja elektroničkih certifikata o zdravlju životinja, službenih certifikata, certifikata o zdravlju životinja/službenih certifikata i komercijalnih isprava, upotrebe elektroničkih potpisa i funkcioniranja sustava TRACES te o stavljanju izvan snage Odluke 97/152/EZ (Tekst značajan za EGP)

text:
                  30.3.2021

                  HR

                  Službeni list Europske unije

                  L 109/60

         PROVEDBENA UREDBA KOMISIJE (EU) 2021/547
         оd 29. ožujka 2021.
         o izmjeni Provedbene uredbe (EU) 2019/1715 u pogledu postupaka za uspostavu i uporabu sustavâ ADIS i EUROPHYT, izdavanja elektroničkih certifikata o zdravlju životinja, službenih certifikata, certifikata o zdravlju životinja/službenih certifikata i komercijalnih isprava, upotrebe elektroničkih potpisa i funkcioniranja sustava TRACES te o stavljanju izvan snage Odluke 97/152/EZ
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1), a posebno njezin članak 51.,
         uzimajući u obzir Uredbu (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja (2) („Zakon o zdravlju životinja”), a posebno njezin članak 23. prvi stavak točke od (b) do (f), članak 30. stavak 1. točku (b) podtočku ii. te članak 35. prvi stavak točku (c),
         uzimajući u obzir Uredbu (EU) 2016/2031 Europskog parlamenta i Vijeća od 26. listopada 2016. o zaštitnim mjerama protiv organizama štetnih za bilje i o izmjeni uredaba (EU) br. 228/2013, (EU) br. 652/2014 i (EU) br. 1143/2014 Europskog parlamenta i Vijeća te stavljanju izvan snage direktiva Vijeća 69/464/EEZ, 74/647/EEZ, 93/85/EEZ, 98/57/EZ, 2000/29/EZ, 2006/91/EZ i 2007/33/EZ (3), a posebno njezin članak 104. prvi stavak točke (a), (b) i (c),
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (4) (Uredba o službenim kontrolama), a posebno njezin članak 58. prvi stavak točku (a), članak 90. prvi stavak točku (f), članak 102. stavak 6. prvi podstavak točke (a) i (b), članak 103. stavak 6. i članak 134. prvi stavak točke od (a) do (d) i točku (g),
         budući da:

                     (1)

                     Provedbenom uredbom Komisije (EU) 2019/1715 (5) utvrđena su pravila za funkcioniranje sustava za upravljanje informacijama za službene kontrole (IMSOC) i komponenata tog sustava, a to su sustav iRASFF, s pomoću kojeg se provode postupci RASFF (sustav brzog uzbunjivanja za hranu i hranu za životinje) i AAC (sustav za upravnu pomoć i suradnju), sustav za obavješćivanje i izvješćivanje o bolestima životinja (ADIS), sustav za obavješćivanje i izvješćivanje o prisutnosti štetnih organizama na bilju i u biljnim proizvodima na području država članica (EUROPHYT) te računalni sustav TRACES, koji služi za razmjenu podataka, informacija i dokumenata. Njome su utvrđena i pravila o nužnim vezama među tim komponentama.

                     (2)

                     Njome su utvrđena i pravila za uspostavu mreže za funkcioniranje sustava ADIS i popis regija obavješćivanja i izvješćivanja za potrebe obavješćivanja o bolestima životinja u Uniji i izvješćivanja o bolestima životinja u Uniji.

                     (3)

                     Kako bi se osigurala ujednačena uporaba sustava ADIS od strane država članica, Provedbenom uredbom Komisije (EU) 2020/2002 (6) utvrđena su pravila o formatu i strukturi podataka koji se unose u računalni informacijski sustav za obavješćivanje i izvješćivanje o bolestima u Uniji, formatu i postupku za izvješćivanje te o rokovima i učestalosti obavješćivanja i izvješćivanja o bolestima u Uniji.

                     (4)

                     U Provedbenu uredbu (EU) 2019/1715 trebalo bi uključiti zajednička pravila za kontaktne točke mreže ADIS u pogledu obavješćivanja u Uniji i izvješćivanja u Uniji u skladu s Provedbenom uredbom (EU) 2020/2002. Ta pravila trebala bi uključivati i odredbe o najduljem dopuštenom razdoblju pohrane osobnih podataka u sustavu ADIS, radi usklađivanja s pravilima Unije o zaštiti podataka.

                     (5)

                     Ovom Uredbom trebalo bi utvrditi i pravila, koja treba uključiti u Provedbenu uredbu (EU) 2019/1715, o vezama između sustava ADIS i sustava TRACES koje su nužne kako bi se osiguralo da se relevantni podaci iz obavijestī o bolestima životinja u Uniji automatski razmjenjuju ili stavljaju na raspolaganje u oba sustava te o pružanju relevantnih informacija članovima mreže.

                     (6)

                     Provedbenom uredbom (EU) 2019/1715 utvrđena su pravila o podnošenju, u mreži EUROPHYT za zadržavanja, obavijesti EUROPHYT o zadržavanju pošiljaka bilja, biljnih proizvoda i drugih predmeta iz drugih država članica ili trećih zemalja koje mogu predstavljati neposrednu opasnost od unošenja ili širenja štetnih organizama. Njome je utvrđeno da je podnošenje obavijestī o zadržavanju pošiljaka kojima se trguje u Uniji dužnost kontaktnih točaka mreže EUROPHYT za zadržavanja, dok je podnošenje obavijestī o zadržavanju pošiljaka koje ulaze u Uniju dužnost ovlaštenog službenika za zdravlje bilja koji donosi odluku o tim pošiljkama.

                     (7)

                     S obzirom na to da su obavijesti o zadržavanju pošiljaka bilja, biljnih proizvoda i drugih predmeta kojima se trguje u Uniji obuhvaćene područjem primjene obavijestī o neusklađenosti robe s pravilima tj. područjem primjene Uredbe (EU) 2017/625 te da ih kontaktne točke mreže za uzbunjivanje i suradnju razmjenjuju u sustavu iRASFF, obavijesti o zadržavanju tih pošiljaka trebalo bi dostavljati u sustavu iRASFF.

                     (8)

                     Kako bi se dodatno osiguralo da se sustav iRASFF upotrebljava i za razmjenu obavijestī o neusklađenim pošiljkama bilja, biljnih proizvoda i drugih predmeta kojima se trguje u Uniji koje mogu predstavljati rizik za zdravlje bilja, primjereno je preformulirati definiciju pojma „obavijest o neusklađenosti” u Provedbenoj uredbi (EU) 2019/1715.

                     (9)

                     Osim toga, kako bi se izbjegle nedoumice u pogledu značenja pojma „rizik” definiranog u Provedbenoj uredbi (EU) 2019/1715, definiciju tog pojma potrebno je izbrisati te izmijeniti određene definicije obavijestī u sustavu iRASFF tako da se pojasne različite kategorije rizika.

                     (10)

                     Slično tome, kako bi se izbjegle nedoumice u pogledu značenja definiranih pojmova „mreža za prijevare povezane s hranom” i „obavijest o prijevari povezanoj s hranom” iz Provedbene uredbe (EU) 2019/1715 i kako bi ti definirani pojmovi bolje odražavali područje primjene Uredbe (EU) 2017/625, u Provedbenoj uredbi (EU) 2019/1715 potrebno je te definirane pojmove preimenovati u „mreža za prijevare” i „obavijest o prijevari” te na odgovarajući način prilagoditi sve odredbe u Provedbenoj uredbi (EU) 2019/1715 koje se odnose na prijevare povezane s hranom.

                     (11)

                     Provedbenom uredbom (EU) 2019/1715 utvrđeno je i da informacije o zadržanim pošiljkama koje ulaze u Uniju moraju uključivati i informacije koje je u zajedničkom zdravstvenom ulaznom dokumentu (ZZUD) zabilježio ovlašteni službenik za zdravlje bilja u skladu s člankom 55. stavkom 2. i člankom 56. Uredbe (EU) 2017/625, dodatne informacije o mjerama poduzetima u vezi sa zadržanim pošiljkama i informacije o uvedenoj karanteni.

                     (12)

                     Budući da ZZUD sadržava unose za bilježenje informacija o mjerama poduzetima u vezi sa zadržanim pošiljkama, među ostalim o slučajevima kad je uvedena karantena, nije potrebno i u sustavu TRACES dostaviti obavijest s istim tim informacijama o zadržavanju pošiljke. Stoga bi trebalo ukinuti obvezu podnošenja obavijesti o zadržavanju pošiljke u sustavu TRACES i zamijeniti je obvezom unošenja podataka o zadržavanju pošiljke u ZZUD.

                     (13)

                     Nadalje, budući da se za pošiljke koje ulaze u Uniju ili kojima se trguje u Uniji o svakoj neusklađenosti s pravilima iz članka 1. stavka 2. Uredbe (EU) 2017/625 mora podnijeti obavijest u sustavu TRACES ili iRASFF, iz Provedbene uredbe (EU) 2019/1715 trebalo bi izbrisati sve odredbe koje se odnose na obavijesti EUROPHYT o zadržavanju.

                     (14)

                     Provedbenom uredbom (EU) 2019/1715 utvrđena su pravila o upotrebi elektroničkog ZZUD-a i izdavanju elektroničkih certifikata za pošiljke životinja i robe koje ulaze u Uniju. Ta pravila uključuju visoke razine sigurnosti u vezi s provjerom identiteta službene osobe za certificiranje prije nego što mu se daju ovlasti za elektronički potpis te u vezi s primjenom kvalificiranog vremenskog žiga na elektronički potpis koji je generirala pouzdana treća strana.

                     (15)

                     Iskustvo je pokazalo da te visoke razine sigurnosti nisu neophodne jer mehanizam autentifikacije prije prijave u sustav TRACES, nacionalni sustav države članice ili sustav elektroničkog certificiranja treće zemlje ili međunarodne organizacije pruža dovoljnu razinu sigurnosti u pogledu valjanosti identiteta na koji se potpisnik poziva. Osim toga, vremenski žig nije potreban. Siguran protok podataka unutar sustava i među sustavima i primjena kvalificiranog elektroničkog pečata osmišljenog tako da pouzdano dokazuje točno vrijeme, integritet i točnost podataka dostatno jamče da se svaka naknadna izmjena podataka može otkriti.

                     (16)

                     Ovom bi se Uredbom stoga trebale uvesti izmjene Provedbene uredbe (EU) 2019/1715 kako bi se službenim veterinarima, ovlaštenim službenicima za zdravlje bilja i službenim osobama za certificiranje dopustila upotreba elektroničkih potpisa u elektroničkim ZZDU-ima i certifikatima s nižim razinama osiguranja identiteta i bez bilježenja vremenskih žigova, u skladu s Uredbom (EU) br. 910/2014 Europskog parlamenta i Vijeća (7).

                     (17)

                     U ovu bi Uredbu trebalo uključiti i izmjene pravila u Provedbenoj uredbi (EU) 2019/1715 u pogledu izdavanja elektroničkih certifikata ili elektroničkih komercijalnih isprava koji prate pošiljke životinja i određene robe pri njihovu premještanju među državama članicama u skladu s člankom 150., člankom 161. stavkom 5., člankom 167. stavkom 4., člankom 217. i člankom 223. stavkom 5. Uredbe (EU) 2016/429, pošiljke određenih nusproizvoda životinjskog podrijetla i od njih dobivenih proizvoda koji nisu namijenjeni prehrani ljudi i koji se prevoze unutar Unije u skladu s člankom 17. Uredbe Komisije (EU) br. 142/2011 (8), te pošiljke bilja, biljnih proizvoda i drugih predmeta koji se izvoze ili ponovno izvoze s područja Unije u skladu s člankom 100. stavkom 5. i člankom 101. stavkom 6. Uredbe (EU) 2016/2031. Ta bi pravila trebala biti slična pravilima za izdavanje elektroničkih certifikata za pošiljke životinja i robe koje ulaze u Uniju.

                     (18)

                     Budući da je Uredbom (EU) 2016/2031 utvrđeno da se elektronički fitosanitarni certifikati za izvoz ili ponovni izvoz bilja, biljnih proizvoda i drugih predmeta s područja Unije prihvaćaju samo ako su dostavljeni putem sustava IMSOC ili elektroničkom komunikacijom s njime, ovom Uredbom trebalo bi u Provedbenu uredbu (EU) 2019/1715 uključiti pravila o izdavanju takvih certifikata u skladu s Uredbom (EU) 2016/2031.

                     (19)

                     Radi jačanja provedbe propisa Unije, Provedbenom uredbom (EU) 2019/1715 utvrđeno je da kontaktne točke sustava TRACES u njemu održavaju i ažuriraju popise određenih referentnih podataka potrebnih za njegovo funkcioniranje. Ti popisi uključuju popise objekata u poslovanju s hranom koji su odobreni u skladu s Uredbom (EZ) br. 852/2004 Europskog parlamenta i Vijeća (9) te popise objekata, pogona i subjekata koji postupaju s nusproizvodima životinjskog podrijetla i od njih dobivenim proizvodima, koji su odobreni ili registrirani u skladu s Uredbom (EZ) br. 1069/2009 Europskog parlamenta i Vijeća (10).

                     (20)

                     Zato bi ovom Uredbom trebalo te popise referentnih podataka proširiti na registrirane i odobrene objekte i subjekte iz Uredbe (EU) 2016/429 te na one specijalizirane subjekte koji su registrirani u skladu s Uredbom (EU) 2016/2031 i uključeni u prekogranične aktivnosti.

                     (21)

                     Kako bi se državama članicama olakšala izrada analiza rizika za inspekcije ili revizije u pogledu prijevoza živih životinja, popisi referentnih podataka trebali bi uključivati i kontrolne točke odobrene u skladu s Uredbom Vijeća (EZ) br. 1255/97 (11) te vozače i pratitelje, certificirane vozače i pratitelje te odobrena prijevozna sredstva u skladu s Uredbom Vijeća (EZ) br. 1/2005 (12).

                     (22)

                     Budući da se Uredba (EU) 2016/429 primjenjuje od 21. travnja 2021., od tog bi se datuma trebale primjenjivati i izmjene u pogledu ADIS-a, nužnih veza između sustavâ ADIS i TRACES te proširenja popisa referentnih podataka na registrirane i odobrene objekte i subjekte u skladu s Uredbom (EU) 2016/2031.

                     (23)

                     S obzirom na važnost referentnih podataka za dobro funkcioniranje sustava TRACES, od 21. travnja 2021. trebalo bi se primjenjivati i proširenje popisâ referentnih podataka iz uredbi (EZ) br. 1255/97, (EZ) br. 1/2005 i (EU) 2016/2031.

                     (24)

                     S obzirom na to da treba još razviti sustave iRASFF i TRACES u pogledu obavijestī o zadržavanju, datum početka primjene izmjenâ poglavlja 3. odjeljka 3. Provedbene uredbe (EU) 2019/1715 trebalo bi odgoditi do 1. prosinca 2021.

                     (25)

                     U Prilogu Odluci Komisije 97/152/EZ (13) utvrđeno je koje informacije o pošiljkama životinja ili proizvoda životinjskog podrijetla iz trećih zemalja treba unijeti u sustav TRACES. Ta se odluka temelji na članku 12. Odluke Vijeća 92/438/EEZ (14), koja je stavljena izvan snage člankom 146. stavkom 1. Uredbe (EU) 2017/625 s učinkom od 14. prosinca 2019. Te informacije utvrđene u Prilogu Odluci 97/152/EZ sada su uključene u ZZUD-A i ZZUD-P u odjeljcima A i B dijela 2. Priloga II. Provedbenoj uredbi (EU) 2019/1715. Radi jasnoće i usklađenosti, Odluku 97/152/EZ stoga bi trebalo staviti izvan snage.

                     (26)

                     Provedeno je savjetovanje s Europskim nadzornikom za zaštitu podataka u skladu s člankom 42. stavkom 1. Uredbe (EU) 2018/1725 Europskog parlamenta i Vijeća (15), koji je dostavio mišljenje 14. siječnja 2021.

                     (27)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Izmjene
            Provedbena uredba (EU) 2019/1715 mijenja se kako slijedi:

                        1.

                        u poglavlju 1., članak 2. mijenja se kako slijedi:

                                    (a)

                                    točka 8. briše se;

                                    (b)

                                    točka 9. zamjenjuje se sljedećim:

                                                „9.

                                                „mreža RASFF” znači sustav brzog uzbunjivanja uspostavljen u obliku mreže člankom 50. Uredbe (EZ) br. 178/2002 u svrhu obavješćivanja na koje se upućuje u točkama od 15. do 20. ovog članka.”;

                                    (c)

                                    točka 11. zamjenjuje se sljedećim:

                                                „11.

                                                „mreža za prijevare” znači mreža koju čine Komisija, Europol i tijela za vezu koja su države članice odredile u skladu s člankom 103. stavkom 1. Uredbe (EU) 2017/625 radi olakšavanja razmjene informacija o obavijestima o prijevarama kako su definirane u točki 21.;”;

                                    (d)

                                    točka 12. zamjenjuje se sljedećim:

                                                „12.

                                                „mreža za uzbunjivanje i suradnju” znači mreža koju čine RASFF, AAC i mreže za prijevare;”;

                                    (e)

                                    točka 14. zamjenjuje se sljedećim:

                                                „14.

                                                „obavijest o neusklađenosti” znači obavijest u sustavu iRASFF o neusklađenosti s pravilima iz članka 1. stavka 2. Uredbe (EU) 2017/625 koja ne predstavlja rizik u smislu članka 50. Uredbe (EZ) br. 178/2002 i članka 29. Uredbe (EZ) br. 183/2005;”;

                                    (f)

                                    točka 20. zamjenjuje se sljedećim:

                                                „20.

                                                „obavijest o odbijanju na granici” znači obavijest u sustavu iRASFF o odbijanju proizvodne partije, kontejnera ili pošiljke hrane, materijala koji dolazi u kontakt s hranom ili hrane za životinje zbog rizika na koji se upućuje u članku 50. stavku 3. prvom podstavku točki (c) Uredbe (EZ) br. 178/2002 i članku 29. Uredbe (EZ) br. 183/2005.;”;

                                    (g)

                                    točka 21. zamjenjuje se sljedećim:

                                                „21.

                                                „obavijest o prijevari” znači obavijest o neusklađenosti u sustavu iRASFF koja se odnosi na sumnju na namjerno djelovanje poduzeća ili pojedinaca u svrhu obmanjivanja kupaca i stjecanja neopravdane prednosti kojim se krše pravila iz članka 1. stavka 2. Uredbe (EU) 2017/625;”;

                                    (h)

                                    točka 22. zamjenjuje se sljedećim:

                                                „22.

                                                „izvorna obavijest” znači obavijest o neusklađenosti, obavijest o uzbuni, informativna obavijest, obavijest o novosti, obavijest o prijevari ili obavijest o odbijanju na granici;”;

                                    (i)

                                    točke 33. i 34. brišu se;

                        2.

                        u poglavlju 2., članak 6. stavak 2. mijenja se kako slijedi:

                                    (a)

                                    točka (b) zamjenjuje se sljedećim:

                                                „(b)

                                                između sustava EUROPHYT i TRACES, čime se omogućuje razmjena podataka koji se odnose na obavijesti EUROPHYT o izbijanju;”;

                                    (b)

                                    točka (c) zamjenjuje se sljedećim:

                                                „(c)

                                                među sustavima iRASFF i TRACES, čime se omogućuje razmjena podataka koji se odnose na dotadašnje rezultate subjekata u pogledu poštovanja pravila iz članka 1. stavka 2. Uredbe (EU) 2017/625;”;

                                    (c)

                                    dodaje se sljedeća točka:

                                                „(d)

                                                između sustava ADIS i sustava TRACES, čime se omogućuje razmjena podataka i informacija koji se odnose na obavijesti u Uniji.”;

                        3.

                        u poglavlju 3. odjeljak 1. mijenja se kako slijedi:

                                    (a)

                                    Članak 12. zamjenjuje se sljedećim:

                                       „Članak 12.
                                       Tijela za vezu odgovorna za razmjenu određenih vrsta informacija
                                       Države članice navode koja su tijela za vezu, određena u skladu s člankom 103. stavkom 1. Uredbe (EU) 2017/625, odgovorna za razmjenu informacija o obavijestima o prijevarama.”;

                                    (b)

                                    u članku 13., stavak 2. zamjenjuje se sljedećim:

                                       „2.   Države članice mogu uključiti svoju kontaktnu točku za mrežu za prijevare u svoju jedinstvenu kontaktnu točku.”;

                                    (c)

                                    Članak 21. zamjenjuje se sljedećim:

                                       „Članak 21.
                                       Obavijesti o prijevarama

                                          1.   Kontaktne točke mreže za prijevare razmjenjuju obavijesti o prijevarama u kojima se navodi barem sljedeće:

                                                      (a)

                                                      sve informacije propisane člankom 16. stavkom 1.;

                                                      (b)

                                                      opis prijevarne prakse na koju se sumnja;

                                                      (c)

                                                      ako je moguće, identitet uključenih subjekata;

                                                      (d)

                                                      informacije o tome je li u tijeku policijska ili sudska istraga prijevarne prakse na koju se sumnja;

                                                      (e)

                                                      informacije o nalozima policijskih ili sudskih tijela čim oni postanu dostupni i smiju se otkriti.

                                          2.   Kontaktne točke mreže za prijevare dostavljaju sve informacije o zdravstvenim rizicima kontaktnoj točki mreže RASFF bez nepotrebnog odgađanja.

                                          3.   Kontaktna točka Komisije bez nepotrebnog odgađanja provjerava svaku razmijenjenu obavijest o prijevarama.”;

                                    (d)

                                    u članku 23., stavak 3. zamjenjuje se sljedećim:

                                       „3.   Ne dovodeći u pitanje Komisijino pravo na pristup na temelju članka 8. stavka 2., samo članovi mreže za prijevare koji podnose ili primaju obavijest i kojima je upućen zahtjev imaju pristup obavijestima o prijevarama.”;

                                    (e)

                                    u članku 24., stavak 2. zamjenjuje se sljedećim:

                                       „2.   Odstupajući od stavka 1., provjera obavijestī o neusklađenosti, prijevarama i o odbijanju na granici obuhvaća točke (b), (c) i (e) tog stavka.”;

                                    (f)

                                    u članku 25. stavku 1., točka (a) zamjenjuje se sljedećim:

                                                „(a)

                                                od kontaktne točke koja je podnijela obavijest da povuče obavijest o neusklađenosti, o prijevarama ili dodatnu obavijest;”;

                                    (g)

                                    u članku 27., stavak 2. zamjenjuje se sljedećim:

                                       „2.   Ako se obavijest o neusklađenosti ili obavijest o prijevarama odnosi na proizvod koji je podrijetlom iz treće zemlje ili se distribuira u trećoj zemlji koja nema pristup sustavima iRASFF ili TRACES, Komisija može obavijestiti tu treću zemlju.”;

                                    (h)

                                    u članku 28. stavku 1., točka (c) zamjenjuje se sljedećim:

                                                „(c)

                                                kontaktne točke mreže za prijevare razmjenjuju informacije o obavijestima o prijevarama e-poštom;”;

                        4.

                        u poglavlju 3., odjeljak 2. zamjenjuje se sljedećim:
                        „ODJELJAK 2.

                           ADIS

                           Članak 29.
                           Mreža ADIS

                              1.   Svaki član mreže ADIS određuje barem jednu kontaktnu točku odgovornu za dostavljanje podataka i informacija u mreži ADIS u okviru obavješćivanja i izvješćivanja u Uniji u skladu s člancima 3., 4., 6., 7., 8., 11. i 13. Provedbene uredbe Komisije (EU) 2020/2002 (*1).

                              2.   Svaka kontaktna točka mreže ADIS održava i ažurira u mreži ADIS popis regija obavješćivanja i izvješćivanja koje je utvrdila njezina država članica i koje su navedene u Prilogu IV. Provedbenoj uredbi (EU) 2020/2002.

                           Članak 29.a
                           Razdoblje pohrane osobnih podataka
                           Osobni podaci iz obavijestī Unije i izvješća Unije iz članka 29. stavka 1. pohranjuju se u sustavu ADIS na najviše deset godina.

                           Članak 29.b
                           Postupci u slučaju izvanrednih okolnosti za ADIS

                              1.   Ako sustav ADIS nije dostupan, kontaktne točke mreže ADIS podatke i informacije povezane s obavijestima Unije i izvješćima Unije iz članka 29. stavka 1. dostavljaju putem e-pošte ili na drugi način koji je naveden na internetskoj stranici Komisije.

                              2.   Kad ADIS ponovno postane dostupan, kontaktne točke mreže ADIS u nj unose podatke i informacije dostavljene izvan sustava.

                           (*1)  Provedbena uredba Komisije (EU) 2020/2002 od 7. prosinca 2020. o utvrđivanju pravila za primjenu Uredbe (EU) 2016/429 Europskog parlamenta i Vijeća u pogledu obavješćivanja i izvješćivanja u Uniji o bolestima s popisa, u pogledu formatâ i postupaka za podnošenje programâ nadziranja u Uniji i programâ iskorjenjivanja i izvješćivanje o njima i zahtjeva za priznavanje statusa „slobodno od bolesti” te u pogledu računalnog informacijskog sustava (SL L 412, 8.12.2020., str. 1.).”;"

                        5.

                        u poglavlju 3., odjeljak 3. mijenja se kako slijedi:

                                    (a)

                                    Članak 30. zamjenjuje se sljedećim:

                                       „Članak 30.
                                       Mreža EUROPHYT za izbijanja
                                       Svaki član mreže EUROPHYT određuje kontaktnu točku odgovornu za podnošenje obavijesti EUROPHYT o izbijanju u sustavu EUROPHYT.”;

                                    (b)

                                    članci 31. i 33. brišu se;

                        6.

                        u poglavlju 3., odjeljak 4. mijenja se kako slijedi:

                                    (a)

                                    Članak 35. zamjenjuje se sljedećim:

                                       „Članak 35.
                                       Mreža TRACES
                                       Ne dovodeći u pitanje članak 4. stavak 2., svaki član mreže TRACES određuje jednu ili više kontaktnih točaka za funkcije predviđene člankom 132. točkom (d) i člankom 133. Uredbe (EU) 2017/625 i drugim zakonodavnim aktima Unije koji se odnose na sustav TRACES.”;

                                    (b)

                                    članak 39. zamjenjuje se sljedećim:

                                       „Članak 39.
                                       Izdavanje elektroničkih certifikata za pošiljke životinja i robe koje ulaze u Uniju i upotreba elektroničkog potpisa

                                          1.   Elektronički certifikati o zdravlju životinja, službeni certifikati te certifikati o zdravlju životinja/službeni certifikati za pošiljke životinja i robe koje ulaze u Uniju moraju ispunjavati sve sljedeće zahtjeve:

                                                      (a)

                                                      izdaju se u jednom od sljedećih sustava:

                                                                  i.

                                                                  TRACES;

                                                                  ii.

                                                                  nacionalni sustav države članice;

                                                                  iii.

                                                                  elektronički certifikacijski sustav treće zemlje ili međunarodne organizacije koji omogućuje razmjenu podataka sa sustavom TRACES;

                                                                  iv.

                                                                  elektronički certifikacijski sustav treće zemlje ili međunarodne organizacije koji omogućuje razmjenu podataka s nacionalnim sustavom države članice;

                                                      (b)

                                                      potpisuje ih ovlašteni službenik svojim elektroničkim potpisom;

                                                      (c)

                                                      nose napredni ili kvalificirani elektronički pečat nadležnog tijela izdavanja ili napredni ili kvalificirani elektronički potpis njegova pravnog zastupnika.

                                          2.   Ako je elektronički certifikat o zdravlju životinja, službeni certifikat te certifikat o zdravlju životinja/službeni certifikat izdan u skladu sa stavkom 1. točkom (a) podtočkama iii. ili iv., elektronički potpis ovlaštenog službenika nije potreban.

                                          3.   Komisiju se unaprijed obavješćuje o izdavanju elektroničkih certifikata o zdravlju životinja, službenih certifikata te certifikata o zdravlju životinja/službenih certifikata u skladu sa stavkom 1. točkom (a) podtočkom iv.

                                          4.   Nadležno tijelo prihvaća samo one elektroničke fitosanitarne certifikate, obvezne za unošenje bilja, biljnih proizvoda i drugih predmeta na područje Unije u skladu s poglavljem VI. odjeljkom 1. Uredbe (EU) 2016/2031, koji su izdani u skladu sa stavkom 1. točkom (a) podtočkama i. ili iii. ovog članka.”;

                                    (c)

                                    nakon članka 39. umeću se sljedeći članci:

                                       „Članak 39.a
                                       Izdavanje elektroničkih certifikata i elektroničkih komercijalnih isprava za premještanje životinja i robe među državama članicama i upotreba elektroničkih potpisa
                                       Elektronički certifikati o zdravlju životinja, službeni certifikati i certifikati o zdravlju životinja/službeni certifikati za premještanja životinja, proizvoda životinjskog podrijetla i zametnih proizvoda među državama članicama te elektroničke komercijalne isprave za određene nusproizvode životinjskog podrijetla i od njih dobivene proizvode koji nisu namijenjeni prehrani ljudi i koji se prevoze u drugu državu članicu, moraju ispunjavati sve sljedeće zahtjeve:

                                                   (a)

                                                   izdaju se u sustavu TRACES;

                                                   (b)

                                                   potpisuje ih službeni veterinar ili službena osoba za certificiranje svojim elektroničkim potpisom;

                                                   (c)

                                                   nosi napredni ili kvalificirani elektronički pečat nadležnog tijela izdavanja.

                                       Članak 39.b
                                       Izdavanje elektroničkih certifikata za izvoz ili ponovni izvoz bilja, biljnih proizvoda i drugih predmeta i upotreba elektroničkih potpisa
                                       Elektronički fitosanitarni certifikati za izvoz ili ponovni izvoz bilja, biljnih proizvoda i drugih predmeta s područja Unije u treću zemlju izdaje se u jednom od sljedećih sustava:

                                                   (a)

                                                   TRACES, ako certifikat ispunjava sve sljedeće zahtjeve:

                                                               i.

                                                               potpisala ga je službena osoba za certificiranje svojim elektroničkim potpisom;

                                                               ii.

                                                               nosi napredni ili kvalificirani elektronički pečat nadležnog tijela izdavanja;

                                                   (b)

                                                   nacionalni sustav države članice, ako certifikat ispunjava sve sljedeće zahtjeve:

                                                               i.

                                                               potpisala ga je službena osoba za certificiranje svojim elektroničkim potpisom;

                                                               ii.

                                                               poslan je u sustav TRACES najkasnije prilikom unosa elektroničkog potpisa službene osobe za certificiranje i to je slanje potvrđeno naprednim ili kvalificiranim elektroničkim pečatom nadležnog tijela izdavanja.”;

                                    (d)

                                    Članak 41. zamjenjuje se sljedećim:

                                       „Članak 41.
                                       Upotreba elektroničkog ZZUD-a
                                       Subjekt ili nadležno tijelo koji/koje upotrebljava ZZUD u elektroničkom obliku, čini to u jednom od sljedećih sustava:

                                                   (a)

                                                   TRACES, ako ZZUD ispunjava sve sljedeće zahtjeve:

                                                               i.

                                                               potpisan je elektroničkim potpisom subjekta odgovornog za pošiljku;

                                                               ii.

                                                               potpisan je elektroničkim potpisom službenog veterinara, ovlaštenog službenika za zdravlje bilja ili službene osobe za certificiranje na graničnoj kontrolnoj postaji ili kontrolnoj točki;

                                                               iii.

                                                               nosi napredni ili kvalificirani elektronički pečat nadležnog tijela izdavanja;

                                                   (b)

                                                   nacionalni sustav države članice, ako ZZUD ispunjava sve sljedeće zahtjeve:

                                                               i.

                                                               potpisan je elektroničkim potpisom subjekta odgovornog za pošiljku;

                                                               ii.

                                                               potpisan je elektroničkim potpisom službenog veterinara, ovlaštenog službenika za zdravlje bilja ili službene osobe za certificiranje na graničnoj kontrolnoj postaji ili kontrolnoj točki;

                                                               iii.

                                                               poslan je u sustav TRACES najkasnije prilikom donošenja odluke na temelju službenih kontrola i to je slanje potvrđeno naprednim ili kvalificiranim elektroničkim pečatom nadležnog tijela izdavanja.”;

                                    (e)

                                    U članku 42., stavak 3. briše se;

                                    (f)

                                    Članak 45. zamjenjuje se sljedećim:

                                       „Članak 45.
                                       Popis referentnih podataka

                                          1.   Svaka kontaktna točka mreže TRACES održava i ažurira u sustavu TRACES sljedeće popise:

                                                      (a)

                                                      objekti u poslovanju s hranom koje je odobrilo nadležno tijelo predmetne države članice u skladu s člankom 6. stavkom 3. Uredbe (EZ) br. 852/2004;

                                                      (b)

                                                      objekti, pogoni i subjekti koji postupaju s nusproizvodima životinjskog podrijetla ili od njih dobivenim proizvodima koje je odobrilo ili registriralo nadležno tijelo predmetne države članice u skladu s člankom 47. Uredbe (EZ) br. 1069/2009.

                                                      (c)

                                                      kontrolne točke koje imaju odobrenje nadležnog tijela svoje države članice u skladu s člankom 3. Uredbe Vijeća (EZ) br. 1255/97 (*2);

                                                      (d)

                                                      prijevoznici koji obavljaju duga putovanja kojima je nadležno tijelo izdalo ovlaštenje u skladu s člankom 11. stavkom 1. Uredbe Vijeća (EZ) br. 1/2005 (*3);

                                                      (e)

                                                      objekti uvršteni u registar odobrenih objekata iz članka 101. stavka 1. prvog podstavka točke (b) Uredbe (EU) 2016/429 ako premještaju kopnene životinje i zametne proizvode u drugu državu članicu ili primaju kopnene životinje iz uzgoja i zametne proizvode iz treće zemlje;

                                                      (f)

                                                      objekti uvršteni u registar odobrenih objekata akvakulture i objekata za hranu akvatičnog podrijetla s ovlaštenjem za kontrolu bolesti, na koje se upućuje u članku 185. stavku 1. točkama (b) odnosno (c) Uredbe (EU) 2016/429, ako premještaju životinje akvakulture u drugu državu članicu ili primaju životinje akvakulture iz treće zemlje;

                                                      (g)

                                                      objekti i subjekti uvršteni u registar odobrenih objekata i subjekata, na koje se upućuje u članku 101. stavku 1. prvom podstavku točki (a) Uredbe (EU) 2016/429, ako premještaju kopnene životinje i zametne proizvode u drugu državu članicu ili primaju kopnene životinje iz uzgoja i zametne proizvode iz treće zemlje;

                                                      (h)

                                                      objekti uvršteni u registar registriranih objekata akvakulture, na koje se upućuje u članku 185. stavku 1. točki (a) Uredbe (EU) 2016/429, ako premještaju životinje akvakulture u drugu državu članicu ili primaju životinje akvakulture iz treće zemlje;

                                                      (i)

                                                      prijevoznici kojima je nadležno tijelo izdalo ovlaštenje u skladu s člankom 10. stavkom 1. Uredbe (EZ) br. 1/2005;

                                                      (j)

                                                      vozači i pratitelji cestovnih vozila koji prevoze domaće kopitare ili domaća goveda, ovce, koze ili svinje ili perad i kojima je nadležno tijelo izdalo certifikat o osposobljenosti u skladu s člankom 17. stavkom 2. Uredbe (EZ) br. 1/2005;

                                                      (k)

                                                      cestovna prijevozna sredstva za duga putovanja i plovila za prijevoz stoke za koja je nadležno tijelo izdalo potvrdu o odobrenju u skladu s člankom 18. stavkom 1. odnosno s člankom 19. stavkom 1. Uredbe (EZ) br. 1/2005;

                                                      (l)

                                                      subjekti uvršteni u registar specijaliziranih subjekata koji u Uniju unose bilje, biljne proizvode i druge predmete za koje je potreban fitosanitarni certifikat, iz članka 65. stavka 1. prvog podstavka točke (a) Uredbe (EU) 2016/2031;

                                                      (m)

                                                      karantenske stanice i prostori za izolaciju određeni u skladu s člankom 60. Uredbe (EU) 2016/2031 za obavljanje aktivnosti koje se odnose na bilje, biljne proizvode i druge predmete unesene ma područje Unije iz trećih zemalja.

                                          2.   Kontaktne točke iz stavka 1. unose u sustav TRACES informacije o svakom popisu iz tog stavka primjenjujući Komisijine tehničke specifikacije za format tih popisa.

                                          3.   Komisija pomaže državama članicama u stavljanju popisa iz stavka 1. točaka od (a) do (f) na raspolaganje javnosti putem svojih internetskih stranica ili sustava TRACES.

                                       (*2)  Uredba Vijeća (EZ) br. 1255/97 od 25. lipnja 1997. o kriterijima Zajednice za kontrolne točke te izmjeni plana puta koji se navodi u Prilogu Direktivi 91/628/EEZ (SL L 174, 2.7.1997., str. 1.)."

                                       (*3)  Uredba Vijeća (EZ) br. 1/2005 od 22. prosinca 2004. o zaštiti životinja tijekom prijevoza i s prijevozom povezanih postupaka i o izmjeni direktiva 64/432/EEZ i 93/119/EZ i Uredbe (EZ) br. 1255/97 (SL L 3, 5.1.2005., str. 1.).”."

            Članak 2.
            Stavljanje izvan snage
            Odluka 97/152/EZ stavlja se izvan snage.

            Članak 3.
            Stupanje na snagu i primjena
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 21. travnja 2021. osim članka 1. stavka 5., koji se primjenjuje od 1. prosinca 2021.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. ožujka 2021.

                  Za Komisiju

                  Predsjednica

               Ursula VON DER LEYEN

            (1)  SL L 31, 1.2.2002., str. 1.

            (2)  SL L 84, 31.3.2016., str. 1.

            (3)  SL L 317, 23.11.2016., str. 4.

            (4)  SL L 95, 7.4.2017., str. 1.

            (5)  Provedbena uredba Komisije (EU) 2019/1715 od 30. rujna 2019. o utvrđivanju pravila za funkcioniranje sustava za upravljanje informacijama za službene kontrole i njegovih sistemskih komponenata („Uredba o IMSOC-u”) (SL L 261, 14.10.2019., str. 37.).

            (6)  Provedbena uredba Komisije (EU) 2020/2002 od 7. prosinca 2020. o utvrđivanju pravila za primjenu Uredbe (EU) 2016/429 Europskog parlamenta i Vijeća u pogledu obavješćivanja i izvješćivanja u Uniji o bolestima s popisa, u pogledu formatâ i postupaka za podnošenje programâ nadziranja u Uniji i programâ iskorjenjivanja i izvješćivanje o njima i zahtjeva za priznavanje statusa „slobodno od bolesti” te u pogledu računalnog informacijskog sustava (SL L 412, 8.12.2020., str. 1.).

            (7)  Uredba (EU) br. 910/2014 Europskog parlamenta i Vijeća od 23. srpnja 2014. o elektroničkoj identifikaciji i uslugama povjerenja za elektroničke transakcije na unutarnjem tržištu i stavljanju izvan snage Direktive 1999/93/EZ (SL L 257, 28.8.2014., str. 73.).

            (8)  Uredba Komisije (EU) br. 142/2011 od 25. veljače 2011. o provedbi Uredbe (EZ) br. 1069/2009 Europskog parlamenta i Vijeća o utvrđivanju zdravstvenih pravila za nusproizvode životinjskog podrijetla i od njih dobivene proizvode koji nisu namijenjeni prehrani ljudi i o provedbi Direktive Vijeća 97/78/EZ u pogledu određenih uzoraka i predmeta koji su oslobođeni veterinarskih pregleda na granici na temelju te Direktive (SL L 54, 26.2.2011., str. 1.).

            (9)  Uredba (EZ) br. 852/2004 Europskog parlamenta i Vijeća od 29. travnja 2004. o higijeni hrane (SL L 139, 30.4.2004., str. 1.).

            (10)  Uredba (EZ) br. 1069/2009 Europskog parlamenta i Vijeća od 21. listopada 2009. o utvrđivanju zdravstvenih pravila za nusproizvode životinjskog podrijetla i od njih dobivene proizvode koji nisu namijenjeni prehrani ljudi te o stavljanju izvan snage Uredbe (EZ) br. 1774/2002 (SL L 300, 14.11.2009., str. 1.).

            (11)  Uredba Vijeća (EZ) br. 1255/97 od 25. lipnja 1997. o kriterijima Zajednice za odmorišta te izmjeni plana puta koji se navodi u Prilogu Direktivi 91/628/EEZ (SL L 174, 2.7.1997., str. 1.).

            (12)  Uredba Vijeća (EZ) br. 1/2005 od 22. prosinca 2004. o zaštiti životinja tijekom prijevoza i s prijevozom povezanih postupaka i o izmjeni direktiva 64/432/EEZ i 93/119/EZ i Uredbe (EZ) br. 1255/97 (SL L 3, 5.1.2005., str. 1.).

            (13)  Odluka Komisije 97/152/EZ od 10. veljače 1997. o podacima koji se moraju unijeti u računalnu datoteku pošiljaka životinja ili životinjskih proizvoda iz trećih zemalja koje se ponovno otpremaju (SL L 59, 28.2.1997., str. 50.).

            (14)  Odluka Vijeća 92/438/EEZ od 13. srpnja 1992. o informatizaciji postupaka veterinarskog uvoza (projekt Shift), o izmjeni direktiva 90/675/EEZ, 91/496/EEZ, 91/628/EEZ i Odluke 90/424/EEZ i o stavljanju izvan snage Odluke 88/192/EEZ (SL L 243, 25.8.1992., str. 27.).

            (15)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).


title: Provedbena uredba Komisije (EU) 2021/548 оd 29. ožujka 2021. o uvođenju obveze evidentiranja uvoza kabela od optičkih vlakana podrijetlom iz Narodne Republike Kine

text:
                  30.3.2021

                  HR

                  Službeni list Europske unije

                  L 109/71

         PROVEDBENA UREDBA KOMISIJE (EU) 2021/548
         оd 29. ožujka 2021.
         o uvođenju obveze evidentiranja uvoza kabela od optičkih vlakana podrijetlom iz Narodne Republike Kine
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („osnovna uredba”), a posebno njezin članak 14. stavak 5.,
         nakon obavješćivanja država članica,
         budući da:

                     (1)

                     Europska komisija („Komisija”) je 24. rujna 2020. u obavijesti objavljenoj u Službenom listu Europske unije (2) („obavijest o pokretanju postupka”) najavila pokretanje antidampinškog postupka u pogledu uvoza u Uniju kabela od optičkih vlakana podrijetlom iz Narodne Republike Kine („Kina”) nakon pritužbe koju je podnijelo društvo Europacable („podnositelj pritužbe”) u ime proizvođača koji čine više od 25 % ukupne proizvodnje kabela od optičkih vlakana u Uniji.

               1.   PROIZVOD KOJI PODLIJEŽE EVIDENTIRANJU

                     (2)

                     Proizvod koji je predmet ovog evidentiranja jesu kabeli od monomodnih optičkih vlakana, izrađeni od jednog ili više pojedinačno oplaštenih vlakana, sa zaštitnim kućištem, neovisno o tome sadržavaju li električne vodiče podrijetlom iz Kine („predmetni proizvod”). Isključeni su sljedeći proizvodi: i. kabeli u kojima su sva optička vlakna pojedinačno opremljena operativnim konektorima na jednom ili oba kraja i ii. kabeli za podmorsku upotrebu. Kabeli za podmorsku upotrebu su kabeli od optičkih vlakana izolirani plastičnom masom, koji sadržavaju bakreni ili aluminijski vodič i čija se vlakna nalaze u jednom ili više metalnih modula.

                     (3)

                     Predmetni proizvod trenutačno je razvrstan u oznaku KN ex 8544 70 00 (oznaka TARIC 8544700010). Oznake KN i TARIC navedene su samo u informativne svrhe.

               2.   ZAHTJEV

                     (4)

                     Podnositelj pritužbe podnio je 17. prosinca 2020. zahtjev za evidentiranje na temelju članka 14. stavka 5. osnovne uredbe. Podnositelj pritužbe zatražio je uvođenje obveze evidentiranja uvoza predmetnog proizvoda kako bi se naknadno mogle primijeniti mjere od datuma evidentiranja, ako se ispune svi uvjeti iz osnovne uredbe.

               3.   RAZLOZI ZA EVIDENTIRANJE

                     (5)

                     Podnositelj pritužbe tvrdio je da je evidentiranje opravdano jer su uvjeti iz članka 10. stavka 4. osnovne uredbe ispunjeni. Konkretno, podnositelj pritužbe tvrdio je da se predmetni proizvod prodaje po dampinškim cijenama u Uniju u povećanom obujmu nakon pokretanja postupka te je to prouzročilo znatnu štetu industriji Unije i ugrožava korektivni učinak mogućih konačnih pristojbi.

                     (6)

                     Komisija je ispitala zahtjev u kontekstu članka 10. stavka 4. osnovne uredbe. Komisija je provjerila jesu li uvoznici bili, ili su trebali biti, svjesni dampinga s obzirom na opseg dampinga i navodnu ili utvrđenu štetu. Analizirala je i je li došlo do dodatnog znatnog povećanja uvoza, koji bi, s obzirom na vrijeme, obujam i ostale okolnosti, vjerojatno ozbiljno narušio korektivni učinak konačne antidampinške pristojbe koja se uvodi.

               3.1.   Svijest uvoznikâ o dampingu, njegovu opsegu i navodnoj šteti

                     (7)

                     Komisija ima na raspolaganju dovoljno dokaza o tome da je pri uvozu predmetnog proizvoda iz Kine riječ o dampingu. Konkretno, podnositelj pritužbe dostavio je dokaze o dampingu na temelju usporedbe izračunane uobičajene vrijednosti na temelju troškova proizvodnje i prodaje koji odražavaju nenarušene cijene ili referentne vrijednosti, kako su utvrđene u skladu s člankom 2. stavkom 6.a točkom (a) osnovne uredbe, s izvoznom cijenom (na razini franko tvornica) proizvoda iz ispitnog postupka pri prodaji za izvoz u Uniju. Na temelju toga dampinška marža od 123 % izračunana u pritužbi je značajna.

                     (8)

                     Te su informacije sadržane u obavijesti o pokretanju postupka i Komisija stoga smatra da su uvoznici bili svjesni ili su trebali biti svjesni dampinga.

                     (9)

                     Kao odgovor na zahtjev za evidentiranje koji je podnijelo društvo Europacable, Kineska gospodarska komora za uvoz i izvoz strojeva i elektroničkih proizvoda (CCCME) tvrdila je da pravni zahtjevi za evidentiranje nisu ispunjeni jer se u zahtjevu za evidentiranje nije razmatrala svijest uvoznika o dampingu zajedno sa zahtjevom za daljnje znatno povećanje uvoza. Konkretno, prema navodima stranke, svako povećanje uvoza koje nije posljedica svijesti o mogućim mjerama ne bi trebalo ispunjavati pravne zahtjeve.

                     (10)

                     U pogledu te tvrdnje Komisija smatra da ta dva zahtjeva treba razmatrati zasebno. CCCME potkrepljuje svoje tvrdnje upućivanjem na zaključak (3) Suda donesen pri tumačenju članka 10. stavka 4. točke (d), a ne članka 10. stavka 4. točke (c), što je zaseban (i kumulativan) zahtjev (4). CCCME je djelomično reproducirao zaključke i tumačio ih van konteksta. Čitanjem cijelog stavka jasno je da zaključak nije relevantan za tumačenje pojma „svijest”. Naime, zaključci u tom predmetu podupiru stajalište Komisije u kojem se navodi da su uvoznici od objave obavijesti o pokretanju ispitnog postupka bili svjesni mogućnosti naknadne retroaktivne primjene pristojbi. To upućuje na to da bi uvoznici također bili (ili su trebali biti) svjesni dampinga.

                     (11)

                     U pogledu svijesti uvoznika o dampingu, Komisija smatra da bi pokretanjem ispitnog postupka i dostavljanjem svih potrebnih informacija zainteresiranim stranama uvoznici trebali biti svjesni dampinga. Obavijest o pokretanju postupka objavljena je u Službenom listu Europske unije i dostupna je svim zainteresiranim stranama, uključujući uvoznike. Osim toga, uvoznici kao zainteresirane strane u ispitnom postupku imaju pristup inačici pritužbe koja nije povjerljiva. Komisija je stoga smatrala da su uvoznici u tom trenutku postali svjesni ili su trebali postati svjesni navoda o dampinškoj praksi, njezinom opsegu i navoda o šteti od nje.

                     (12)

                     Kad je riječ o povećanju uvoza, analiza u uvodnim izjavama 19. i 20. pokazuje da se uvoz doista znatno povećao nakon pokretanja tog ispitnog postupka te da, zbog vremena koje je bilo potrebno između narudžbe i isporuke, to nije postalo očito odmah, već više od mjesec dana nakon pokretanja ispitnog postupka. To pokazuje da je daljnje povećanje navedeno u nastavku prouzročeno svjesnim odlukama uvoznika s obzirom na postojanje ispitnog postupka i mogućnost pristojbi na predmetni proizvod.

                     (13)

                     Komisija je stoga zaključila da je ispunjen prvi kriterij za evidentiranje.

               3.2.   Dodatno znatno povećanje uvoza

                     (14)

                     U svojem zahtjevu za evidentiranje uvoza podnositelj pritužbe naveo je dodatno znatno povećanje uvoza. U tu je svrhu podnositelj pritužbe upotrijebio kinesku carinsku statistiku iz koje je vidljivo da su u razdoblju od siječnja do listopada 2020. kineski proizvođači kabela od optičkih vlakana izvezli u Uniju (5) + 9,5 % veći obujam kineskog proizvoda s oznakom 8544.70.00 u usporedbi s istim razdobljem 2019.

                     (15)

                     CCCME je osporio podatke koje je dostavio podnositelj pritužbe tvrdeći da kineski statistički podaci o izvozu nisu pouzdani i da podaci Eurostata nisu upućivali na povećanje uvoza.

                     (16)

                     Komisija je provela vlastitu ocjenu na temelju potpunih i ažuriranih podataka dostupnih u bazi podataka o nadzoru, ne uzimajući u obzir kineske statističke podatke o izvozu.

                     (17)

                     Komisija je usporedila razinu uvoza od prvog cijelog mjeseca nakon pokretanja ispitnog postupka (listopad 2020.) do posljednjeg raspoloživog mjeseca (siječanj 2021.) s odgovarajućim obujmom uvoza u istom razdoblju prethodne godine (listopad 2019. – siječanj 2020.).

                     (18)

                     Prije pokretanja tog ispitnog postupka nije postojala posebna oznaka TARIC za predmetni proizvod. Komisija je izračunala udio predmetnog proizvoda (prijavljenog pod oznakom TARIC 8544700010) za uvoz u razdoblju od listopada 2020. do siječnja 2021. (32,85 %). Taj je udio bio u skladu s onim navedenim u pritužbi i smatra se primjerenim za razdoblje od listopada 2019. do siječnja 2020. To se smatralo konzervativnim pristupom jer ostali proizvodi obuhvaćeni oznakom KN 8544 70 00 nisu predmet ispitnog postupka i Komisija nije utvrdila nijedan razlog koji bi upućivao na povećanje njihova uvoza. Uvoz iz Kine razvijao se kako slijedi:

                                 Razdoblje nakon pokretanja postupka

                                 Uvoz EU-27 (kg – cijela oznaka KN)

                                 Uvoz EU-27 (kg – predmetni proizvod)

                                 Razdoblje prije pokretanja postupka

                                 Uvoz EU-27 (kg – cijela oznaka KN)

                                 Uvoz EU-27 (kg – procjena za predmetni proizvod)

                                 % povećanja (nakon u odnosu na prije pokretanja postupka)

                                    Lis. 2020.

                                 2 302 136

                                 744 914

                                    Lis. 2019.

                                 2 482 783

                                 815 622

                                 –8,7

                                    Stud. 2020.

                                 2 035 304

                                 527 452

                                    Stud. 2019.

                                 1 871 467

                                 614 798

                                 –14,2

                                    Pros. 2020.

                                 2 519 501

                                 745 918

                                    Pros. 2019.

                                 1 421 222

                                 466 888

                                 59,8

                                    Siječ. 2021.

                                 3 615 579

                                 1 422 058

                                    Siječ. 2020.

                                 2 439 294

                                 801 336

                                 77,5

                                    Ukupno

                                 10 472 519

                                 3 440 342

                                 8 214 766

                                 2 698 645

                                 27,5

                                 Izvor: Podaci o carinskom nadzoru u EU-u

                     (19)

                     Komisija je usporedila i prosječni mjesečni uvoz tijekom razdoblja ispitnog postupka (od srpnja 2019. do lipnja 2020.) s prosječnim mjesečnim uvozom u četiri mjeseca nakon pokretanja postupka (od listopada 2020. do siječnja 2021.). Usporedba je, kako je prikazano u tablici u nastavku, pokazala povećanje od 15,05 %.

                                 Cijela oznaka KN

                                 Predmetni proizvod

                                 % povećanja nakon pokretanja postupka

                                 Mjesečni prosjek nakon pokretanja postupka

                                 Mjesečni prosjek (srpanj 2019. – lipanj 2020.)

                                 Mjesečni prosjek nakon pokretanja postupka

                                 Mjesečni prosjek (srpanj 2019. – lipanj 2020.)

                                 2 618 130

                                 2 275 551

                                 860 086

                                 747 544

                                 15,05

                                    Izvor: Podaci o carinskom nadzoru u EU-u

                     (20)

                     Komisija je usporedila prethodno navedene podatke s drugim dostupnim izvorima podataka, uključujući obrasce za uzorkovanje i odgovore proizvođača izvoznika na upitnik, kao i Eurostat, što upućuje na to da bi prethodno navedeni obujam uvoza iz EU-ove baze podataka o carinskom nadzoru mogao biti podcijenjen. Komisija će istražiti razloge tih odstupanja, uključujući stopu konverzije između različitih mjernih jedinica. Komisija je smatrala da time nije dovedena u pitanje činjenica da bi se prethodno prijavljeni obujmovi uvoza trebali smatrati pouzdanima za ovu analizu. Osim toga, ispravak eventualnog podcjenjivanja obujmova uvoza mogao bi samo poduprijeti zaključke donesene u ovoj Uredbi.

                     (21)

                     Komisija je stoga utvrdila da prosječno povećanje od 27,5 % u mjesecima nakon pokretanja ispitnog postupka čini znatno povećanje uvoza u smislu članka 10. stavka 4. osnovne uredbe. Isto tako, utvrđeno je da je povećanje od 15,05 % na temelju mjesečnog prosjeka četiri mjeseca nakon pokretanja postupka s prosječnim mjesečnim uvozom tijekom ispitnog postupka značajno.

                     (22)

                     Komisija je stoga zaključila da je ispunjen i drugi kriterij za evidentiranje.

               3.3.   Narušavanje korektivnog učinka pristojbe

                     (23)

                     Komisija raspolaže dostatnim dokazima o tome da bi nastavak povećanja uvoza iz Kine po sve nižim cijenama uzrokovao dodatnu štetu.

                     (24)

                     Kako je utvrđeno u uvodnim izjavama od 13. do 18., postoje dostatni dokazi o znatnom povećanju uvoza predmetnog proizvoda. To bi moglo ozbiljno ugroziti korektivni učinak pristojbi koje treba primijeniti. Doista je razumno pretpostaviti da bi se tržišni udio uvoza predmetnog proizvoda mogao još povećati prije donošenja privremenih mjera, ako ih bude, jer bi do njih moglo doći najkasnije oko druge polovine svibnja 2021.

                     (25)

                     Naime, tržište EU-a privlačno je kineskim proizvođačima izvoznicima kao veliko tržište za kabele od optičkih vlakana na kojem ne postoje mjere trgovinske zaštite, za razliku od drugih tržišta kao što su Sjedinjene Američke Države (na kojima se primjenjuju pristojbe od 25 % (6)). Tim više s obzirom na to da u Kini postoji znatan višak kapaciteta tog proizvoda, procijenjen na više od dvostruke veličine cijelog tržišta EU-a na temelju specijaliziranih podataka o tržištu koje su dostavili podnositelji pritužbe. Osim toga, vrijeme je ključno jer je veliki natječaj za predmetni proizvod pokrenut u siječnju 2021. za višegodišnji ugovor o opskrbi koji čini znatan udio potrošnje u Francuskoj.

                     (26)

                     Nadalje, imajući na umu da industrija Unije ima visoke fiksne troškove, jasno je da će pad tržišnog udjela i proizvodnje uzrokovati pad profitabilnosti u razdoblju od pokretanja do eventualnog uvođenja mjera.

                     (27)

                     Usto, uvozne cijene predmetnog proizvoda u razdoblju od listopada 2020. do siječnja 2021. su niske. U bazi podataka Surveillance 2 navodi se da je prosječna vrijednost po kilogramu kineskog uvoza obuhvaćenog oznakom KN 8544 70 00 bila 24 % niža u razdoblju od listopada 2020. do siječnja 2021. u odnosu na razdoblje od listopada 2019. do siječnja 2020. To je indikativno za prosječne cijene predmetnog proizvoda jer je udio uvoza predmetnog proizvoda u oba razdoblja usporediv (podaci EU-a o carinskom nadzoru za razdoblje od listopada 2020. do siječnja 2021. upućuju na to da predmetni proizvod čini oko 33 % ukupnog uvoza pod oznakom KN 8544 70 00, što je isti udio naveden u pritužbi). Prethodno navedeno potvrđuje ponašanje kineskih proizvođača izvoznika u pogledu određivanja cijena opisano u pritužbi.

                     (28)

                     Dodatno znatno povećanje uvoza uočeno nakon pokretanja postupka (posebno u prosincu i siječnju), omogućeno postojećim viškom kapacitetom u Kini i potaknuto privlačnošću tržišta EU-a, lako bi moglo ozbiljno ugroziti korektivne učinke mjera, posebno s obzirom na koncentrirani učinak u kratkom vremenskom razdoblju, kritično vrijeme za određene natječaje i niske cijene. U dokumentaciji nema informacija o drugim okolnostima koje bi opovrgnule tu ocjenu.

                     (29)

                     Komisija je stoga zaključila da je ispunjen i treći kriterij za evidentiranje uvoza.

               3.4.   Zaključak

                     (30)

                     Na temelju navedenog Komisija je zaključila da su postojali dostatni dokazi koji opravdavaju uvođenje obveze evidentiranja uvoza predmetnog proizvoda u skladu s člankom 14. stavkom 5. osnovne uredbe.

               4.   POSTUPAK

                     (31)

                     Sve zainteresirane strane pozivaju se da iznesu svoja stajališta u pisanom obliku i dostave popratne dokaze. Nadalje, Komisija može saslušati zainteresirane stranke pod uvjetom da dostave zahtjev u pisanom obliku i da posebno obrazlože zašto ih treba saslušati.

               5.   EVIDENTIRANJE

                     (32)

                     U skladu s člankom 14. stavkom 5. osnovne uredbe uvoz predmetnog proizvoda trebao bi se evidentirati kako bi se, ako se ispitnim postupkom utvrde nalazi koji dovode do uvođenja antidampinških pristojbi i ako su ispunjeni potrebni uvjeti, osigurala retroaktivna naplata tih pristojbi na evidentirani uvoz u skladu s primjenjivim zakonskim odredbama.

                     (33)

                     Sve buduće obveze proizlazile bi iz nalaza antidampinškog ispitnog postupka.

                     (34)

                     U navodima u pritužbi kojom se traži pokretanje antidampinškog ispitnog postupka procjenjuje se da prosječna dampinška marža za predmetni proizvod iznosi 123 %, a prosječna razina uklanjanja štete 43 %. Na temelju toga iznos moguće buduće obveze može se procijeniti na razini uklanjanja štete navedene u pritužbi, odnosno do 43 % ad valorem CIF vrijednosti uvoza predmetnog proizvoda.

                     (35)

                     Uzimajući u obzir poteškoće u usporedbi obujmova u različitim jedinicama mjera, kako je navedeno u prethodnoj uvodnoj izjavi 20., Komisija smatra da je za potrebe praćenja primjereno imati podatke o uvozu, uključujući informacije o duljini kabela u kilometrima. Stoga se carinskim tijelima nalaže da prikupe te podatke.

               6.   OBRADA OSOBNIH PODATAKA

                     (36)

                     Osobni podaci prikupljeni u ovom ispitnom postupku obrađuju se u skladu s Uredbom (EU) 2018/1725 Europskog parlamenta i Vijeća (7),

               DONIJELA JE OVU UREDBU:

            Članak 1.

               1.   U skladu s člankom 14. stavkom 5. Uredbe (EU) 2016/1036, carinskim tijelima nalaže se da poduzmu odgovarajuće mjere za evidentiranje uvoza u Uniju kabela od monomodnih optičkih vlakana, izrađenih od jednog ili više pojedinačno oplaštenih vlakana, sa zaštitnim kućištem, neovisno o tome sadržavaju li električne vodiče, trenutačno razvrstanih u oznaku KN ex 8544 70 00 (oznaka TARIC 8544700010) i podrijetlom iz Narodne Republike Kine. Isključeni su sljedeći proizvodi:

                           i.

                           kabeli u kojima su sva optička vlakna pojedinačno opremljena operativnim konektorima na jednom ili oba kraja i

                           ii.

                           kabeli za podmorsku upotrebu. Kabeli za podmorsku upotrebu su kabeli od optičkih vlakana izolirani plastičnom masom, koji sadržavaju bakreni ili aluminijski vodič i čija se vlakna nalaze u jednom ili više metalnih modula.

               2.   Evidentiranje prestaje devet mjeseci od datuma stupanja na snagu ove Uredbe.

               3.   Sve zainteresirane strane pozivaju se da iznesu svoja stajališta u pisanom obliku, dostave popratne dokaze ili podnesu zahtjev za saslušanje u roku od 21 dana od datuma objave ove Uredbe.

            Članak 2.
            U carinskoj deklaraciji navodi se dužina u kilometrima proizvoda opisanog u članku 1. stavku 1., pod uvjetom da je ta specifikacija u skladu s Prilogom I. Uredbi Vijeća (EEZ) br. 2658/87 (8).

            Članak 3.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. ožujka 2021.

                  Za Komisiju

                  Predsjednica

               Ursula VON DER LEYEN

            (1)  SL L 176, 30.6.2016., str. 21.

            (2)  SL C 316, 24.9.2020., str. 10.

            (3)  Presuda Općeg suda (drugo vijeće) od 8. svibnja 2019., Stemcor London Ltd i Samac Steel Supplies Ltd protiv Europske komisije, predmet T-749/16, točka 74.

            (4)  Id. točka 46.

            (5)  Ti se podaci odnose na izvoz u EU27.

            (6)  Pogledati: https://hts.usitc.gov/view/China%20Tariffs?release=2020HTSARev16

            (7)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ, SL L 295, 21.11.2018., str. 39.

            (8)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.). Prilog I. „Kombinirana nomenklatura”.


title: Provedbena uredba Komisije (EU) 2021/549 оd 29. ožujka 2021. o 319. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

text:
                  30.3.2021

                  HR

                  Službeni list Europske unije

                  L 109/77

         PROVEDBENA UREDBA KOMISIJE (EU) 2021/549
         оd 29. ožujka 2021.
         o 319. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 5.,
         budući da:

                     (1)

                     U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora na temelju te uredbe.

                     (2)

                     Odbor za sankcije Vijeća sigurnosti Ujedinjenih naroda odlučio je 23. ožujka 2021. izmijeniti osam unosa na popisu osoba, skupina i subjekata na koje bi se trebalo primjenjivati zamrzavanje financijskih sredstava i gospodarskih izvora.

                     (3)

                     Prilog I. Uredbi (EZ) br. 881/2002 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilog I. Uredbi (EZ) br. 881/2002 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. ožujka 2021.

                  Za Komisiju,

                  u ime predsjednice,

                  Glavni direktor

                  Glavna uprava za financijsku stabilnost, financijske usluge i uniju tržišta kapitala

            (1)  SL L 139, 29.5.2002., str. 9.

            PRILOG
            Podaci za utvrđivanje identiteta u sljedećim unosima pod naslovom „Fizičke osobe” u Prilogu I. Uredbi (EZ) br. 881/2002 mijenjaju se kako slijedi:

                        (1)

                           „Khalifa Muhammad Turki Al-Subaiy (lažno ime: (a) Khalifa Mohd Turki Alsubaie, (b) Khalifa Mohd Turki al-Subaie, (c) Khalifa Al-Subayi, (d) Khalifa Turki bin Muhammad bin al-Suaiy, (e) Abu Mohammed al-Qatari, (f) Katrina). Datum rođenja: 1.1.1965. Mjesto rođenja: Doha, Katar. Državljanstvo: katarsko. Broj putovnice: 00685868 (izdana u Dohi 5.2.2006., istječe 4.2.2011.). Broj osobne iskaznice: 26563400140 (Katar). Adresa: Doha, Katar. Ostali podaci: Ime majke: Hamdah Ahmad Haidoos. Datum uvrštenja iz članka 2.a stavka 4. točke (b): 10.10.2008.”

                        zamjenjuje se sljedećim:
                        „Khalifa Muhammad Turki Al-Subaiy (izvorno pismo: خليفة محمد تركي السبيعي) (pouzdano lažno ime: (a) Khalifa Mohd Turki Alsubaie; (b) Khalifa Mohd Turki al-Subaie; (c) Khalifa Al-Subayi; (d) Khalifa Turki bin Muhammad bin al-Suaiy; nepouzdano lažno ime: (a) Abu Mohammed al-Qatari; (b) Katrina). Datum rođenja: 1.1.1965. Mjesto rođenja: Doha, Katar. Državljanstvo: katarsko. Broj putovnice: (a) 1353275 (broj katarske putovnice, istječe 12.6.2022.); (b) 00685868 (broj katarske putovnice, izdane u Dohi 5.2.2006, a istekle 4.2.2011.). Nacionalni identifikacijski broj: 26563400140 (katarski identifikacijski broj). Adresa: Al-Waab, Katar. Ostali podaci: Ime majke: Hamdah Ahmad Haidoos. Datum uvrštenja iz članka 7.d stavka 2. točke (i): 10.10.2008.”

                        (2)

                           „Hamid Hamad Hamid al-'Ali. Datum rođenja: 17.11.1960. Mjesto rođenja: (a) Kuvajt, (b) Katar. Državljanstvo: kuvajtsko. Broj putovnice: (a) 001714467 (kuvajtska putovnica), (b) 101505554 (kuvajtska putovnica). Datum uvrštenja iz članka 2.a stavka 4. točke (b): 15.8.2014.”

                        zamjenjuje se sljedećim:
                        „Hamid Hamad Hamid al-'Ali. Datum rođenja: 17.11.1960. Mjesto rođenja: Kuvajt. Državljanstvo: kuvajtsko. Broj putovnice: (a) 001714467 (broj kuvajtske putovnice); (b) 101505554 (broj kuvajtske putovnice). Datum uvrštenja iz članka 7.d stavka 2. točke (i): 15.8.2014.”

                        (3)

                           „Abd Al-Rahman Bin 'Umayr Al-Nu'Aymi (lažno ime (a) Abd al-Rahman bin 'Amir al-Na'imi; (b) 'Abd al-Rahman al-Nu'aimi; (c) 'Abd al-Rahman bin 'Amir al-Nu'imi; (d) 'Abd al-Rahman bin 'Amir al-Nu'aymi; (e) 'Abdallah Muhammad al-Nu'aymi; (f) 'Abd al-Rahman al-Nua'ymi; (g) A. Rahman al-Naimi; (h) Abdelrahman Imer al Jaber al Naimeh; (i) A. Rahman Omair J Alnaimi; (j) Abdulrahman Omair al Neaimi). Datum rođenja: 1954. Mjesto rođenja: Doha, Katar. Državljanstvo: katarsko. Broj putovnice: 00868774 (katarska putovnica, istekla 27.4.2014.). Nacionalni identifikacijski br.: 25463401784 (katarski identifikacijski broj, istječe 6.12.2019.). Datum uvrštenja iz članka 7.d stavka 2. točke (i): 23.9.2014.”

                        zamjenjuje se sljedećim:
                        „’Abd Al-Rahman Bin 'Umayr Al-Nu'Aymi (pouzdano lažno ime: (a) Abd al-Rahman bin 'Amir al-Na'imi; (b) 'Abd al-Rahman al-Nu'aimi; (c) 'Abd al-Rahman bin 'Amir al-Nu'imi; (d) 'Abd al-Rahman bin 'Amir al-Nu'aymi; (e) 'Abdallah Muhammad al-Nu'aymi; (f) 'Abd al-Rahman al-Nua'ymi; (g) A. Rahman al-Naimi; (h) Abdelrahman Imer al Jaber al Naimeh; (i) A. Rahman Omair J Alnaimi; (j) Abdulrahman Omair al Neaimi). Datum rođenja: 1954. Mjesto rođenja: Doha, Katar. Državljanstvo: katarsko. Broj putovnice: (a) 01461558 (broj katarske putovnice, istječe 20.1.2024.); (b) 00868774 (broj katarske putovnice, istekle 27.4.2014.). Nacionalni identifikacijski broj: (a) 25463400086 (katarski identifikacijski broj); (b) 25463401784 (katarski identifikacijski broj, istekao 6.12.2019.). Adresa: Al-Waab, Katar. Datum uvrštenja iz članka 7.d stavka 2. točke (i): 23.9.2014.”

                        (4)

                           „Ashraf Muhammad Yusuf 'Uthman 'Abd Al-Salam (lažno ime (a) Ashraf Muhammad Yusif 'Uthman 'Abd-al-Salam; (b) Ashraf Muhammad Yusuf 'Abd-al-Salam; (c) Ashraf Muhammad Yusif 'Abd al-Salam; (d) Khattab; (e) Ibn al-Khattab). Datum rođenja: 1984. Mjesto rođenja: Irak. Državljanstvo: jordansko. Broj putovnice: (a) K048787 (jordanska putovnica); (b) 486298 (jordanska putovnica). Nacionalni identifikacijski br.: 28440000526 (katarski nacionalni identifikacijski broj). Adresa: Sirijska arapska Republika (lociran u prosincu 2014.). Datum uvrštenja iz članka 2.a stavka 4. točke (b): 23.1.2015.”

                        zamjenjuje se sljedećim:
                        „Ashraf Muhammad Yusuf 'Uthman 'Abd Al-Salam (izvorno pismo: اشرف محمد يوسف عثمان عبد السلام) (pouzdano lažno ime: (a) Ashraf Muhammad Yusif 'Uthman 'Abd-al-Salam; (b) Ashraf Muhammad Yusuf 'Abd-al-Salam; (c) Ashraf Muhammad Yusif 'Abd al-Salam; nepouzdano lažno ime: (a) Khattab; (b) Ibn al-Khattab). Datum rođenja: 1984. Mjesto rođenja: Irak. Državljanstvo: jordansko. Broj putovnice: (a) K048787 (broj jordanske putovnice); (b) 486298 (broj jordanske putovnice). Adresa: Sirijska Arapska Republika (lociran u prosincu 2014.). Datum uvrštenja iz članka 7.d stavka 2. točke (i): 23.1.2015.”

                        (5)

                           „Ibrahim 'Isa Hajji Muhammad Al-Bakr (lažno ime (a) Ibrahim 'Issa Haji Muhammad al-Bakar; (b) Ibrahim 'Isa Haji al-Bakr; (c) Ibrahim Issa Hijji Mohd Albaker; (d) Ibrahim Issa Hijji Muhammad al-Baker; (e) Ibrahim 'Issa al-Bakar; (f) Ibrahim al-Bakr; (g) Abu-Khalil). Datum rođenja: 12.7.1977. Mjesto rođenja: Katar. Državljanstvo: katarsko. Broj putovnice: 01016646 (katarska putovnica). Datum uvrštenja iz članka 2.a stavka 4. točke (b): 23.1.2015.”

                        zamjenjuje se sljedećim:
                        „Ibrahim 'Isa Hajji Muhammad Al-Bakr (izvorno pismo: ابراهیم عیسی حاجي محمد البکر) (pouzdano lažno ime: (a) Ibrahim 'Issa Haji Muhammad al-Bakar; (b) Ibrahim 'Isa Haji al-Bakr; (c) Ibrahim Issa Hijji Mohd Albaker; (d) Ibrahim Issa Hijji Muhammad al-Baker; (e) Ibrahim 'Issa al-Bakar; (f) Ibrahim al-Bakr; nepouzdano lažno ime: Abu-Khalil). Datum rođenja: 12.7.1977. Mjesto rođenja: Katar. Državljanstvo: katarsko. Broj putovnice: 01016646 (katarska putovnica, istekla 11.1.2017.). Nacionalni identifikacijski broj: 27763401255 (katarski identifikacijski broj). Datum uvrštenja iz članka 7.d stavka 2. točke (i): 23.1.2015.”

                        (6)

                           „'Abd Al-Malik Muhammad Yusuf 'Uthman 'Abd Al-Salam (lažno ime (a) 'Abd al-Malik Muhammad Yusif 'Abd-al-Salam; (b) 'Umar al-Qatari; (c) 'Umar al-Tayyar). Datum rođenja: 13.7.1989. Državljanstvo: jordansko. Broj putovnice: K475336 (jordanska putovnica, izdana 31.8.2009., istekla 30.8.2014.). Nacionalni identifikacijski br.: 28940000602 (katarski nacionalni identifikacijski broj). Datum uvrštenja iz članka 2.a stavka 4. točke (b): 23.1.2015.”

                        zamjenjuje se sljedećim:
                        „'Abd Al-Malik Muhammad Yusuf 'Uthman 'Abd Al-Salam (izvorno pismo: عبدالملك محمد يوسف عثمان عبد السلام) (pouzdano lažno ime: (a) 'Abd al-Malik Muhammad Yusif 'Abd-al-Salam; nepouzdano lažno ime: (a) 'Umar al-Qatari; (b) 'Umar al-Tayyar). Datum rođenja: 13.7.1989. Državljanstvo: jordansko. Broj putovnice: K475336 (broj jordanske putovnice, izdane 31.8.2009., istekle 30.8.2014.). Datum uvrštenja iz članka 7.d stavka 2. točke (i): 23.1.2015.”

                        (7)

                           „Abd Al-Latif Bin Abdallah Salih Muhammad Al-Kawari (lažno ime (a) Abd-al-Latif Abdallah Salih al-Kawari, (b) Abd-al-Latif Abdallah Salih al-Kuwari, (c) Abd-al-Latif Abdallah al-Kawwari, (d) Abd-al-Latif Abdallah al-Kawari, (e) Abu Ali al-Kawari). Datum rođenja: 28.9.1973. Državljanstvo: katarsko. Putovnica br.: (a) katarska putovnica, broj 01020802, (b) katarska putovnica, broj 00754833, izdana 20.5.2007., (c) katarska putovnica, broj 00490327, izdana 28.7.2001. Nacionalni identifikacijski broj: Katarska osobna iskaznica, broj 27363400684. Adresa: Al-Laqtah, Katar. Datum uvrštenja iz članka 2.a stavka 4. točke (b): 21.9.2015.”

                        zamjenjuje se sljedećim:
                        „Abd Al-Latif Bin Abdallah Salih Muhammad Al-Kawari (izvorno pismo: عبداللطیف بن عبدلله صالح محمد الكواري) (pouzdano lažno ime: (a) Abd-al-Latif Abdallah Salih al-Kawari; (b) Abd-al-Latif Abdallah Salih al-Kuwari; (c) Abd-al-Latif Abdallah al-Kawwari; (d) Abd-al-Latif Abdallah al-Kawari, (e) Abu Ali al-Kawari). Datum rođenja: 28.9.1973. Državljanstvo: katarsko. Broj putovnice: (a) 01020802 (broj katarske putovnice); (b) 00754833 (broj katarske putovnice, izdane 20.5.2007.); (c) 00490327 (broj katarske putovnice, izdane 28.7.2001.); (d) 01538029 (broj katarske putovnice, istječe 14.3.2025.). Nacionalni identifikacijski broj: 27363400684 (katarski identifikacijski broj). Adresa: Al Kharaitiyat, Katar. Datum uvrštenja iz članka 7.d stavka 2. točke (i): 21.9.2015.”

                        (8)

                           „Sa'd Bin Sa'd Muhammad Shariyan Al-Ka'bi (lažno ime (a) Sa'd bin Sa'd Muhammad Shiryan al-Ka'bi; (b) Sa'd Sa'd Muhammad Shiryan al-Ka'bi; (c) Sa'd al-Sharyan al-Ka'bi; (d) Abu Haza'; (e) Abu Hazza'; (f) Umar al-Afghani; (g) Abu Sa'd; (h) Abu Suad. Datum rođenja: 15.2.1972. Državljanstvo: katarsko. Putovnica br.: Katarska putovnica, broj 00966737. Datum uvrštenja iz članka 2.a stavka 4. točke (b): 21.9.2015.”

                        zamjenjuje se sljedećim:
                        „Sa'd Bin Sa'd Muhammad Shariyan Al-Ka'bi (izvorno pismo: سعد بن سعد محمد شریان الكعبي) (pouzdano lažno ime: (a) Sa'd bin Sa'd Muhammad Shiryan al-Ka'bi; (b) Sa'd Sa'd Muhammad Shiryan al-Ka'bi; (c) Sa'd al-Sharyan al-Ka'bi; nepouzdano lažno ime: (a) Abu Haza'; (b) Abu Hazza'; (c) Umar al-Afghani; (d) Abu Sa'd; (e) Abu Suad). Datum rođenja: 15.2.1972. Državljanstvo: katarsko. Broj putovnice: 00966737 (broj katarske putovnice, istekle 16.2.2016.). Nacionalni identifikacijski broj: 27263401275 (katarski identifikacijski broj). Adresa: Umm Salal, Katar. Datum uvrštenja iz članka 7.d stavka 2. točke (i): 21.9.2015.”


title: Provedbena uredba Komisije (EU) 2021/550 оd 26. ožujka 2021. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Radicchio Rosso di Treviso” (ZOZP)

text:
                  31.3.2021

                  HR

                  Službeni list Europske unije

                  L 111/1

         PROVEDBENA UREDBA KOMISIJE (EU) 2021/550
         оd 26. ožujka 2021.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Radicchio Rosso di Treviso” (ZOZP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Italije za odobrenje izmjene specifikacije za zaštićenu oznaku zemljopisnog podrijetla „Radicchio Rosso di Treviso”, registriranu u skladu s Uredbom Komisije (EZ) br. 1263/96 (2) kako je izmijenjena Uredbom Komisije (EZ) br. 784/2008 (3).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije (4).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Radicchio Rosso di Treviso” (ZOZP).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. ožujka 2021.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 1263/96 od 1. srpnja 1996. o dopuni Priloga Uredbi (EZ) br. 1107/96 o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe (EEZ) br. 2081/92 (SL L 163, 2.7.1996., str. 19.).

            (3)  Uredba Komisije (EZ) br. 784/2008 od 5. kolovoza 2008. o odobravanju izmjena specifikacije koje nisu manje za naziv iz Registra zaštićenih oznaka izvornosti i zaštićenih oznaka zemljopisnog podrijetla [Radicchio Rosso di Treviso (ZOZP)] (SL L 209, 6.8.2008., str. 7.).

            (4)  SL C 418, 3.12.2020., str. 9.